

**המכללה לביטחון לאומי**

**מפקדת המכללות 871  
המכללה לביטחון לאומי**טלפון: 03-7607400  
פקס: 03-7607500  
תיק: קשח  
סימוכין: דס 083  
ח' באלול תשע"ט  
8 בספומבר 2019

**תאריך:**

סגל המב"ל

**הנדון: פרויקט גמר מחקרי - סיכום התייעצות**

**כללי**

1. בתאריך 5 בספטמבר התקיימה התייעצות בנושא פרויקט הגמר המחקרי במחזור מ"ז במב"ל בראשות הח"מ.
2. נכחו בהתייעצות: פרופ' יוסי בן ארצי, ד"ר דורון נבות, ד"ר רום לירז, סא"ל מתן אור והח"מ.

**סיכום אופרטיבי**

1. ככלל, עבודת הגמר המחקרית (להלן: פג''מ) תהיה עבודה בקבוצות של **שניים עד שלושה משתתפים** (להלן: **צוות פג"מ**). במקרים חריגים בלבד, וכן במקרה של עבודת גמר מחקרית לתואר שני (תיזה למ''א), תעשה עבודה ע"י משתתף אחד, וזאת באישור ועדת הפג''מ והאלוף. – **לעניות דעתי המספר הנכון לעבודה קבוצתית זה 3-4, ובתנאי שכל משתתף מביא תחום מקצועי אחר (כלכלה, מדיני, בטחוני, חברתי)**
2. הגישה לכתיבת עבודת הגמר המחקרית תהיה **גישה רב תחומית**. כפי שנבהיר למשתתפים, אחת המיומנויות הנדרשות מלימודי הבכירים במב''ל הינה היכולת לבצע עבודת מחקר ולימוד משותפת.
3. ב- **6 באוקטובר** **2019** תוצג במליאה **רשימת נושאים אפשריים** לעבודות הגמר. עמירם יקירה ירכז רשימת נושאים אפשריים מקרב הארגונים השונים. הסגל יוכל להציע נושאים רלבנטיים נוספים. למשתתפים תינתן גם כן האפשרות להציע נושאים, אשר יאושרו ע"י הסגל כמתאימים להיכלל ברשימת הנושאים לבחירה.
4. לכל נושא יהיה מדריך מטעם מב"ל שיהיה אחראי ללוות מספר צוותי פג"מ ולסייע בהיבטים הנוגעים לעבודה בצוות.
5. לאחר הצגת הנושאים במליאה יתבקשו המשתתפים לציין שלוש העדפות לנושאים מתוך הרשימה שתוצג. החלוקה לצוותי פג"מ תעשה ע"י הסגל, על-פי העקרון שכל אחד מחברי הקבוצה יהיה מתחום ידע שונה (משתתפים מאותו ארגון יוכלו לעבוד במשותף בתנאי שכל משתתף מתמחה בדיסציפלינה שונה). הציוותים יוצגו למליאה ב- **28 באוקטובר 2019**.
6. לכל צוות פג''מ יקבע **מנחה אקדמי** מלווה, ובמידת הצורך גם מנחה מטעם הארגון הקשור במחקר. המנחה האקדמי יהיה מתחום הידע הרלבנטי למחקר, ותפקידו יהיה להנחות את הצוות באופן שוטף, ובסוף גם לתת חוות דעת לגבי ציון סופי למשתתפי הצוות. המנחים ייבחרו מגופים אקדמיים שונים, מסגל מחקרי במכללות וממומחי תוכן בעלי זיקה לאקדמיה. באחריות פרופ' בן ארצי וד"ר דורון נבות להתאים מנחים אשר יהיו מחויבים להיות זמינים למתן משובים בזמן סביר לצוות. בהיעדר מנחה זמין תוך כדי תהליך הכתיבה, יפנו המשתתפים לד"ר נבות.
7. ככלל, העבודות לא תהיינה מסווגות ולא ניתן להשתמש במקורות חסויים.
8. ב- 6 באוקטובר 2019 ד"ר דורון נבות יציג למליאה את העקרונות לכתיבה אקדמית בהתבסס על החוברת שערכו ד"ר קזמריסקי וד"ר יחזקאלי על כתיבה אקדמית במכללה ודגשים נוספים.
9. כל צוות פג"מ יגיש **תכנית מחקר** לאישור המנחה האקדמי, אשר תכלול: הגדרת הנושא, מטרת העבודה, רקע תיאורטי, שאלת/ות המחקר, שיטת המחקר, ומקורות אפשריים בעברית ובאנגלית.
10. הכותבים ידרשו לנסח **שאלת מחקר** או סוגיה שתשמש נקודת מוצא לעבודה במסגרת הנושא שיוגדר, ותנחה את כיוון החקירה או הבדיקה שתבוצע במהלכה. המנחה האקדמי בלבד יהיה הגורם שיאשר את שאלת המחקר המרכזית.
11. המשתתפים יגדירו לכל אחד מחברי הצוות תרומה מובחנת בעבודה על מנת שתהיה אפשרות עקרונית למתן ציון דיפרנציאלי.
12. לאחר שהמנחה האקדמי יאשר את ההצעה, היא תוגש למדריך מב"ל האחראי על הנושא (בהיקף של 4-5 עמודים בכתב דיויד 12, רווח שורה וחצי לכל היותר) לפני הסימולציה המדינית-בטחונית. – **משהו לא מסתדר כאן. לכאורה המנחה האקדמי אישר את שאלת החקר, איזה משקל יש לועדה ? לטעמי, הועדה צריכה להיות או לפני המנחה האקדמי או מיותרת לחלוטין. הערה נוספת, לגבי התאריך. אישור ליציאה לדרך אי שם בשלהי ינואר, זה מאד מלחיץ עבור המשתתפים, שכבר רוצים להתחיל ולעבוד על החקירה שלהם.**
13. המדריך האחראי יעביר את תכניות המחקר לאישור **ועדת פרויקט הגמר** באופן אלקטרוני. הוועדה, בראשות מפקד המכללות, המד"רית (אשר תרכז את עבודות הגמר מטעם המב"ל), פרופ' יוסי בן ארצי וד"ר דורון נבות תתכנס לדיון, בהשתתפות המדריך האחראי בכל פעם, על כלל ההצעות. ועדת הפג"ם תעביר, במידת הצורך, המלצות או הצעות **לא** מחייבות לשיקולו של המנחה האקדמי באשר לתכנית המחקר. – **זו בכלל בדיחה, מה זה "המלצות או הצעות לא מחייבות", זה לגמרי מגחיך את הועדה.**
14. לאחר אישור תכנית המחקר ובהתאם למערכת השעות הנתונה, יעסקו המשתתפים, כל אחד בצוותו, בחקירה, לימוד, כתיבה, ניתוח ודיון בנושא/בעיה שבאחריותם.
15. המדריך האחראי יקיים מפגשים וישיבות **עיתיים** לבחינת התקדמות הקבוצה אל מול תכנית המחקר שאושרה.
16. לקראת פסח תגיש כל קבוצה דו"ח התקדמות על תהליך הכתיבה. – מה זה לקראת פסח ? מה זה דו"ח התקדמות ? למי מגישים ? – **אני חושב שהדברים צריכים להיות ברורים וחדים, הן מבחינת התאריך, הן מבחינת המוצר שנדרש. מה אנחנו רוצים לקבל בשלב הזה ? דו"ח התקדמות תריך להיות מוגדר היטב , באיזה פורמט , צריך לייצר אחידות, צריך לקבוע זמן מוגדר.**
17. עם סיומו יוגש הפרויקט בהתאם לכללי הכתיבה האקדמית, ויכלול: שער, תוכן עניינים, תקציר, מבוא, רקע - סקירת ספרות מחקרית, פרקים לפי נושאים, פרק דיון, מסקנות והמלצות, רשימה ביבליוגרפית, ונספחים – ככל שידרשו. – **תאריך מדויק ? מתי**
18. העבודה תהיה בהיקף של 75-80 עמודים (לקבוצה של שלושה משתתפים) בפונט david גודל 12, רווח 1.5.
19. טיוטה ראשונה של הפרויקט תוגש למנחה האקדמי ולמדריך האחראי עד ליום ה- 31 במאי 2020 בשלושה עותקים מודפסים (על שני צדדים) ובקובץ דיגיטלי. – **צריך לעשות כאן הסדרה של ה"זמן הצהוב" (אמצע מאי עד סוף החודש). לא מספיק לקבוע יעד להגשה, צריך להסדיר בשבועיים פלוס האלו, הצגה לפורום נבחר, מתן הערות , הצגה לפאנל וכו'. אני מציע לא להלאות את המשתתפים כולם אלא לייצר פורומים מקצועיים רלבנטיים לעבודות לפי הנושא שלהם.**
20. המנחה האקדמי יבדוק את העבודה, יעביר הערכה כתובה קצרה וציון מוצע עד ה 1 ביולי 2020 על מנת לאפשר תיקונים ושיפורים. **לדעתי אין מקום לתיקונים ושיפורים אחרי 1.7, בשביל זה בדיוק קבענו את הזמן הצהוב. ה 1.7 זה הסוף**
21. הציון הסופי ישוקלל על ידי ועדת הפג''מ, שתביא בחשבון את הציון המוצע על ידי המנחה האקדמי, את חוות דעת מדריך מב"ל, ושיקולים אחרים שיוצגו בפניה.- **שוב מיותר, איזה מקום יש לועדה לתת ציון, על סמך מה ? התרשמות ? מציע לוותר על זה.**
22. ציון מינימלי המזכה בהכרה אקדמית ומב"לית הינו 70 לפחות.
23. משקל העבודה יהיה 20% מהציון הסופי של המשתתף בתעודת המב''ל ובתעודת האוניברסיטה.

**בברכה,**

**מירב צפרי-אודיז**

**מד"רית מב"ל**